Trenčianske Teplicė

Trenčianske Teplicė (, ) – kurortinis miestas šiaurės vakarų Slovakijoje, Trenčyno krašte. Įsikūręs 10 km į rytus nuo Trenčyno miesto, prie kelio nr. 516, Tepličkos upelio slėnyje kalvų apsuptyje. Miestą su Bratislavos–Košicės  geležinkeliu jungia  Trenčyno elektrinis geležinkelis – 5,5 km siauruko linija. 2024 m. turėjo apie 3,9 tūkst. gyventojų."Počet obyvateľov podľa pohlavia - obce (ročne) om7101rr_obce=AREAS_SK" statistics.sk 2025-03-31

Kurortas žinomas gydomųjų terminių vandenų versmėmis, spa centru ir parkais, XVIII–XIX a. architektūra. Trykšta mineralų prisotinti vandens šaltiniai (38–40 °C), kurie užpildo vidaus ir lauko baseinus be papildomo šildymo ar aušinimo, naudodojami judėjimo aparato ir nervų sistemos ligoms gydyti.Thermal healing water. The Treasure of Trenčianske Teplice kupele-teplice.sk/en

 Istorija 

Pirmą kartą rašytiniuose šaltiniuose Trenčianske Teplicė paminėta 1247 m. Nuo XIII iki XIX a. teritorija su jos karštosiomis versmėmis priklausė Trenčyno pilies valdytojams. 

Didžiausią indėlį į kurortinės vietovės plėtrą įnešė Lléshazy šeima, kuri jį valdė 241 metus. Tuo metu kurortas buvo vienas svarbiausių Austrijoje-Vengrijoje. 1835 m. kurortą įsigijo Vienos graikų kilmės finansininkas Georgios Sinas, kuris jį išplėtė ir modernizavo. Jo sūnus Šimonas pastatė viešbutį, padidino kurorto parką. 1888 m. jo dukra Ifigenija pastatė iki šių dienų išsaugotą istorinį paminklą – maurų stiliaus turkišką pirtį hamamą. 1896–1898 m. pastatyta hidroelektrinė, įvestas gatvių ir gydyklų, gretimų gyvenviečių apšvietimas elektra.

XIX a. pabaigoje mieste prasidėjo kompleksinis kurortinis gydymas. Po Pirmojo pasaulinio karo jo savininke tapo Čekoslovakijos akcinė bendrovė. 1995 m. ji buvo pertvarkyta į akcinę bendrovę „Kúpele Trenčianske Teplice“, kuriai spa centras priklauso iki šiol.

1993 m. pradėtas rengti tarptautinis kino festivalis „Art film“. Apsilankiusioms kino žvaigždėms įrengtas „Šlovės tiltas“ su atminimo lentelėmis.

 Žymūs žmonės 

Miesto garbės piliečiai:
 Eugen Suchoň (1908–1993), kompozitorius
 Peter Hledík (1946–), režisierius
 Ladislav Chudík (1924–2015), aktorius

Kiti asmenys:
 Vavro Šrobár (1867–1950), gydytojas, politikas
 Andrej Bagar (1900–1966), aktorius, režisierius

 Miestų partnerystė 

 Vsetynas, 

 Galerija 

 Šaltiniai 

 Nuorodos 

 Oficiali svetainė
 Turistická informačná služba mesta Trenčianske Teplice

Kategorija:Slovakijos miestai
Kategorija:Kurortai